ร้านคาเฟ่แมวที่มีบริการขายอุปกรณ์ อาหารสำหรับน้องแมว ตั้งอยู่สาทร 11 แยก 12 เลยโรงเรียนอัสสัมชันประถมมาอีกเยอะพอสมควร หน้าร้านเห็นชัดสีชมพูน่ารักกรุบกริบ 

ร้านจะมี 2 ชั้น โซนน้องแมวจะอยู่ชั้นสอง ตัวร้านไม่ใหญ่มาก ที่ร้านนี้มีจุดเด่นเลยคือสามารถอุ้มแมวถ่ายรูปได้  แต่ก็ต้องระวังอย่าให้น้องแมวเจ็บน้า

สำหรับเมนูเครื่องดื่มราคาถูกมากถ้าเทียบกับคาเฟ่อื่นๆ ตั้งแต่ 50 บาทขึ้นไป สตรอเบอรี่โซดาที่สั่งราคา 55 บาท นั่งชิวๆเล่นกับน้องแมวได้เลย 

ทางร้านบอกว่ามีเลี้ยงไว้ 40 กว่าตัวแต่เอาลงมาให้เล่นประมาณ 10 ตัว เค้าจะสลับกันมา แต่ขอหักคะแนนเรื่องกลิ่นกับควาใสะอาบนิดนึง มีกลิ่นแมวแรงอยู่แล้วความสะอาดยังไม่ค่อยเท่าไร อาจเป็นเพราะมีเจ้าของร้านดูแลคนเดียวเลยทำให้ไม่ทั่งถึง ยังไงก็ลองไปหาน้องแมวกันนะคะ